Petroljoggiestaking verbyWerkgewers en Numsa het ‘n ooreenkoms bereik wat die drie weeklange staking van petroljoggies tot ŉ einde bring. “Die partye het ooreengekom dat petroljoggies se uurlikse tarief sal met R2 verhoog word,” het Irvin Jim, hoofsekretaris van Numsa, Vrydag aan verslaggewers in Kempton Park gesê.Hy het gesê dit beteken dat werkers ŉ 11.6% verhoging gaan kry. “As ons nie vandag ‘n ooreenkoms bereik het nie, sou minister Mildred Oliphant nie onmiddellik die verhoging kon goedkeur nie, en dit sou beteken dat ŉ verhoging eers in November van toepassing sou wees,” het hy gesê. Daar word van alle stakers verwag om Maandag terug te wees by die werk. Jim het egter gesê die staking in die motorbedryf is nog nie verby nie, aangesien ŉ ooreenkoms nog nie bereik is nie. -SAPA